title: Kawabata Yasunari
text: Bak 1919, tolsandaf, ini va nuyapaf is naf suterotaf rijay pasur. Koe cavulidebaxo bewik va sint kazokeved. Va Hatsuyo rungrupeyer. Battel, koe yona inafa nega kan Michiko yoltayan, tiyir jotafa zanisikya dulapemena gan in. Neken ulidebaxo moimon xaayar, acum ko dopewa koe Gifu koe meftaveem iste Nipona ta irubara do vanikatcus gadikeem inya ve mallapiyir. Nekevon, Yasunari va ino wan nobayar aze gorayar da di kureyer. Inaf nikeem, givayanon, va egara va kurera tcokeyed. Arti aksat, ino va merogrupena kurerajoasa twa pu in stakseyer. Batcoba en zo gobelir koe Nanpô no hi ( Geuf tey ) ( 1923 ).